ตลาดหุ้นเอเชียปรับตัวลงภาคบ่าย นักลงทุนจีน-ฮ่องกงจับตาปธ.โฟซันกรุ๊ปหายตัว
ตลาดหุ้นเอเชียปรับตัวลงในการซื้อขายภาคบ่ายวันนี้ แม้ว่า ตลาดหุ้นนิวยอร์กจะปรับตัวสูงขึ้นเมื่อคืนนี้ก็ตาม
11 ธ.ค. 2558

ผู้สื่อข่าวรายงานว่า ตลาดหุ้นเอเชียปรับตัวลงในการซื้อขายภาคบ่ายวันนี้ แม้ว่า ตลาดหุ้นนิวยอร์กจะปรับตัวสูงขึ้นเมื่อคืนนี้ก็ตาม ในขณะที่นักลงทุนจับตาสถานการณ์การหายตัวไปของนายกัว กวางชาง มหาเศรษฐีผู้ก่อตั้งและประธานบริษัท โฟซัน กรุ๊ป ในขณะที่หุ้นของโฟซัน อินเตอร์เนชั่นแนล และหุ้นโฟซัน ฟาร์มาซูติคอล ถูกระงับการซื้อขายในตลาดหุ้นฮ่องกง
โดยดัชนี HSI ตลาดหุ้นฮ่องกงปิดภาคเช้าที่ 21,555.90 จุด ลดลง 148.71 จุด, -0.69%  ดัชนี SENSEX ตลาดหุ้นอินเดียเปิดวันนี้ที่ 25,281.77 จุด เพิ่มขึ้น 29.45 จุด, +0.12%
สำหรับข้อมูลเศรษฐกิจที่ได้มีการเปิดเผยในวันนี้ ได้แก่ ยอดส่งออกผลิตภัณฑ์เทคโนโลยีสารสนเทศและการสื่อสาร (ICT) เดือนพ.ย.ของเกาหลีใต้ปรับตัวลดลง เนื่องจากความต้องการเซมิคอนดักเตอร์และแผงจอภาพชะลอตัวลง
ทั้งนี้ ยอดส่งออกผลิตภัณฑ์ ICT เดือนพ.ย.ปรับตัวลดลง 7% เทียบรายปี แตะ 1.434 หมื่นล้านดอลลาร์สหรัฐ หลังจากที่ปรับตัวลดลง 1.6% ในเดือนก่อนหน้านั้น